armvectores/hy_wikipedia_2023 huggingface dataset:
Արմեն Գյուլբուդաղյանց

Արմեն Իշխանի Գյուլբուդաղյանց (ծնվել է 1966 թվականի օգոստոսի 5-ին, Կիրովական (Վանաձոր), Հայկական ԽՍՀ, ԽՍՀՄ), խորհրդային և հայկական նախկին ֆուտբոլիստ, կիսապաշտպան։ Ներկա ժամանակում՝ մարզիչ։


== Ակումբային կարիերա ==
Մաստերների ակումբ Սպարտակում (Հոկտեմբերյան) նրա դեբյուտը տեղի ունեցավ 1983 թվականին։ 1985 թվականից մինչև 1987 թվականներին հանդես չի եկել ֆուտբոլում։ 1988 թվականին նորից խաղացել է Սպարտակի կազմում։ Հետո խաղացել է նաև Լոռիում, Արարատ-2-ում, Բանանցում։


== Կարիերան հավաքականում ==
Իր միակ խաղը Հայաստանի հավաքականում տեղի է ունեցել 1994 թվականի հուլիսի 16-ին Մալթայի դեմ հանդիպման ժամանակ։ Դա եղել է նրա երրորդ պաշտոնական հանդիպումը Հայաստանի հավաքականի կազմում։
Գյուլբուդաղյանց դուրս է եկել փոխարինման 56-րդ րոպեին Պողոս Գալստյանի փոխարեն։


== Մարզչական կարիերա ==
2001 թվականին երբ ստեղծվեց «Բանանց» ֆուտբոլային ակումբը, նա ստանձնեց մարզչի դերը և ղեկավարեց երկու մրցաշրջան։ 2003 թվականի ապրիլին նա լքեց ակումբը։
2007 թվականի առաջնության կեսերին նա փոխարինեց «Փյունիկ» ֆուտբոլային ակումբի մարզիչ՝ Սամվել Պետրոսյանին։ Հաջորդ տարվա հունիսին նրան փոխարինեց Վարդան Մինասյանը, Կապանի Գանձասարից կրած պարտությունից հետո։ Այդ տարվա աշնանը նրան ուսուցանեց Կիմ Սպլիդսբոելը, որից հետո նա կրկին ստանձնեց Բանանցի մարզչի պաշտոնի ձեռքը։ 2008 թվականի առաջնությանը «Բանանցը» գրավեց 5-րդ հորիզոնականը, իսկ 2009 թվականին կայացող Հայաստանի գավաթում հասավ մինչև կիսաեզրափակիչ, որտեղ պարտվեց Փյունիկին։ 2009 թվականին թիմում տեղի ունեցան փոփոխություններ։ Չգոհացնող արդյունքներից ելնելով ակումբի նախագահ՝ Սարգիս Իսրաելյանը որոշում կայացրեր թիմի մարզչի պաշտոնից հեռացնել Գյուլբուդաղյանցին։ Առաջնությունից հետո Գյուլբուդաղյանցը ստանձնեց տեխնիկական տնօրենի դերը։ Իմպուլսի առաջին շրջանից հետո որոշում է կայացվում գլխավոր պաշտոնից հեռացնել Վարուժան Սուքիասյանին և նրա փոխարեն մարզչի դերը հանձնել Գյուլբուդաղյանցին։ Այդ մրցաշրջանի ընթացքում լավագույն մարզչի համար պայքարում Գյուլբուդաղյանցը զիջեց միայն Վարդան Մինասյանին։


== Հաջողություններ ==


==== Խաղացող ====
 Հայաստան Բանանց
Հայաստանի բրոնզե մեդալակիր Հայաստանի առաջնություն՝ 1992,1993
Հայաստանի գավաթակիր՝ 1992
 Հայաստան Փյունիկ
Հայաստանի չեմպիոն՝ 2007, 2008
Հայաստանի սուպերգավաթակիր՝2007


==== Մարզիչ ====
 Հայաստան Բանանց
Հայաստանի գավաթի եզրափակչի մասնակից
 Հայաստան Իմպուլս
Հայաստանի գավաթի եզրափակչի մասնակից


== Ծանոթագրություններ ==
Բաշվիրեն

Բաշվիրեն, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Չուչելովո

Չուչելովո (ռուս.՝ Чучелово), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ձյունե թագուհին (ֆիլմ, 1966)

«Ձյունե թագուհին» (ռուս.՝ «Снежная королева»), խորհրդային գունավոր ֆիլմ-հեքիաթ մուլտիպլիկացիայի տարրերով։ Նկարահանվել է «Լենֆիլմ» կինոստուդիայում 1966 թվականին ռեժիսոր Գենադի Կազանսկու կողմից Եվգենի Շվարցի համանուն հեքիաթ-պիեսի հիման վրա, որն էլ իր հերթին ստեղծվել է Հանս Քրիստիան Անդերսենի համանուն հեքիաթի մոտիվներով։ Խորհրդային Միությունում ֆիլմի պրեմիերան կայացել է 1967 թվականի նոյեմբերի 6-ին։


== Սյուժե ==
Ձմեռային ցուրտ երեկոյան Ձյունե թագուհին առևանգում է Կեյին և նրա սիրտը վերածել սառցակտորի։ Գերդան, ցանկանալով վերադարձնել Կեյին տուն, գնում է նրան որոնելու։ Նա ստիպված է լինում անցնել բազմաթիվ փորձությունների միջով, որպեսզի հասնի Ձյունե թագուհու պալատներն ու ազատի Կեյին սառցե գերությունից։


== Դերերում ==
Վալերի Նիկիտենկո – Հեքիաթասաց
Ելենա Պրոկլովա – Գերդա
Վյաչեսլավ Ցյուպա – Կեյ
Եվգենյա Մելնիկովա – տատիկ
Նատալյա Կլիմովա – Ձյունե թագուհի
Նիկոլայ Բոյարսկի – Խորհրդական
Եվգենի Լեոնով – Թագավոր Էրիկ XXIX
Իրինա Գուբանովա – Արքայադուստր
Գեորգի Կորոլչուկ – Արքայազն
Օլգա Վիկլանդտ – ավազակապետուհի
Էրա Զիգանշինա – փոքրիկ ավազակ
Անդրեյ Կոստրիչկին – տնապայ
Վերա Տիտովա


== Էպիզոդներում ==
Ալեքսանդր Աֆանասև – ավազակ
Միխայիլ Վասիլև – ավազակ
Գերման Լուպեկին – էպիզոդիկ դեր
Լ. Մարտինով – էպիզոդիկ դեր
Զ. Մոնկովսկի – էպիզոդիկ դեր
Անատոլի Ստոլբով – ավազակ
Վ. Ֆրոմգոլդտ – էպիզոդիկ դեր
Ալեքսեյ Կոնսովսկի – եղջերուի ձայնը


== Նկարահանող խումբ ==
Սցենարիստ – Եվգենի Շվարց (Հանս Քրիստիան Անդերսենի հեքիաթի մոտիվներով)
Բեմադրող ռեժիսոր – Գենադի Կազանսկի
Գլխավոր օպերատոր – Սերգեյ Իվանով
Գլխավոր նկարիչ – Բորիս Բուրմիստրով
Ռեժիսոր – Ն. Ռուսլանովա
Օպերատոր – Վադիմ Գրամատիկով
Կոմպոզիտոր – Նադեժդա Սիմոնյան
Երգերի տեքստերի հեղինակ – Եվգենի Շվարց, Սոլոմոն Ֆոգելսոն


== Մրցանակներ ==
Կոլումբիայի Բոգոտա մունիցիպալիտետի «Ոսկե արծիվ» մրցանակ լավագույն երիտասարդական ֆիլմի համար և մրցանակ Ելենա Պրոկլովային կնոջ լավագույն դերակատարման համար (1970),
Համամիութենական լենինյան կոմերիտմիության Մոսկվայի քաղաքային խորհրդի «Ալ մեխակ» մրցանակ, որ շնորհվել է Ելենա Պրոկլովային Մանկական կինոյի համամիութենական շաբաթվա ընթացքում ֆիլմի ստեղծմանը մասնակցելու համար (1967)։


== Վերաթողարկում ==
Ռուսաստանում 1990-ական թվականներին ֆիլմը թողարկվել է տեսաերիզներով 48 Часов ստուդիայի կողմից, 2000 թվականին վերաթողարկվել է «Ленфильм Видео» ընկերության կողմից։
2001 թվականին ֆիլմը վերականգնվել է ու թողարկվել DVD սկավառակներով «Russian Cinema Council» ընկերության կողմից Ռուսաստանում և ԱՊՀ-ում PAL համակարգով, երբեմն՝ NTSC։ Ավելի ուշ ֆիլմը թողարկվել է DVD-ով նաև «Крупный план» կինոմիության կողմից։
2011 թվականի հունիսի 16-ին ֆիլմը վերաթողարկվել է DVD-ով «Парадиз медиа» ընկերության կողմից։


== Ծանոթագրություններ ==


== Արտաքին հղումներ ==
««Снежная королева»»։ Государственный регистр фильмов։ Министерство Культуры Российской Федерации։ Վերցված է 2014-4-16 
«Ձյունե թագուհին» ֆիլմը «Լենֆիլմ» կինոստուդիայի կայքում (ռուս.)
««Снежная королева»»։ Теле- и художественные фильмы։ Телеканал «Культура»։ Արխիվացված է օրիգինալից 2013-08-14-ին։ Վերցված է 2013-07-30
Դաստակերտ (Մարտակերտի շրջան)

Դաստակերտ, գյուղ Մեծ Հայքի Արցախ աշխարհի Մեծ Իրանք գավառում։ Հետագայում ամայի գյուղ Լեռնային Ղարաբաղի Հանրապետությունում։ Մտնում էր Տոնաշեն համայնքի մեջ։
Նախկինում մտնում էր Ելիզավետպոլի նահանգի Ջևանշիրի գավառի մետ։ Այդ ժամանակվանից գյուղն ամայի է։


== Անվան ստուգաբանություն ==
Գյուղը հանդիսացել է Վաչագան թագավորի աղջիկներից մեկի ամառանոցը, որի պատճառով էլ կոչվել է Դաստակերտ։


== Պատմություն ==
Բնակավայրի մասին հիշատակվում է XII-XIII դարերից։ Գյուղի ավերակների տեղում XX դարի սկզբին Շուշիից ու Զանգեզուրից եկածները հիմնել են նույն անունով փոքրիկ գյուղ։


== Պատմամշակութային հուշարձաններ ==
Գյուղն ուներ XIV դարի եկեղեցի։ XIV դարում եկեղեցում ընդօրինակվել է ձեռագրեր։ Եկեղեցին կառուցել է Վաչագան թագավորի աղջիկը, որի գերեզմանը գտնվում է այդ եկեղեցու մեջ։
1985 թվականի դրությամբ պահպանվել էր կիսավեր եկեղեցին, որի վրա կար 1276 թվականի մի արձանագրություն, և անտառի տակ թաղված գերեզմանատունը։


== Ծանոթագրություններ ==
Ֆալեզ (Կալվադոսի գավառ)

Ֆալեզ (ֆր.՝ Falaise), համայնք Ֆրանսիայի Ստորին Նորմանդիա մարզի Կալվադոս գավառում:
Բնակչությունը 2008 թվականի դրությամբ կազմում է 8387 մարդ, բնակչության խտությունը` 708.36 մարդ/կմ²: Բնակավայրը զբաղեցնում է 11.84 կմ² տարածք:


== Աշխարհագրություն ==
Գտնվում է Փարիզ քաղաքից 190 կմ արևմուտք, Կան քաղաքից` 35 կմ հարավ:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 5089 աշխատունակ (15-64 տարեկան)  բնակիչ, որոնցից ակտիվ էին 3598-ը, իսկ ոչ ակտիվները` 1491: Ակտիվության ցուցանիշը կազմում է 70,7 %: 3598 աշխատունակ մարդկանցից աշխատել է 3033 անձ (1557 տղամարդ և 1476 կին): Գործազուրկ են եղել 565 անձ (269 տղամարդ և 296 կին): 1491 անաշխատունակներից 444-ը եղել են աշակերտներ կամ ուսանողներ, 551-ը` թոշակառուներ, իսկ 496-ը չեն աշխատել տարբեր պատճառներով:


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կաավեռե (գյուղ, Պիլտսամաա շրջան)

Անվան այլ կիրառումների համար տե՛ս՝ ԿաավեռեԿաավեռե (էստ․՝ Kaavere), գյուղ Էստոնիայի Յիգևամաա նահանգի Պիլտսամաա շրջանում։
2011 թվականի տվյալներով գյուղում բնակվում էր 57 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(5145) Ֆոլուս

(5145) Ֆոլուս (անգլ.՝ Pholus), աստերոիդ կենտավրոսների խմբում։ Հայտնաբերվել է 1992 թվականի հունվարի 9-ին Սփեյսուոչ ծրագրի կողմից Կիթ Պիկում։
Միջին հեռավորությունը Արեգակից կազմում է 20,287231 ա. մ., առավելագույնը մոտենում է 8,6473 ա. մ. հեռավորության վրա և հեռանում 31,9272 ա. մ., իսկ Երկրի ուղեծրին Ֆոլուս աստերոիդը նվազագույնը մոտենում է 7,6655 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 33375,87 երկրային օրվա ընթացքում, իր ուղեծրով շարժվելով միջինում 0,010786 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 24,72° անկյուն։
Ըստ Տոլենի սպեկտրալ դասակարգման պատկանում է Z դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5145) Ֆոլուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժան Էֆֆել

Ժան Էֆֆել (ֆր.՝ Jean Effel, իրական ունուն՝ Ֆրանսուա Լըժյոն [François Lejeune], փետրվարի 12, 1908(1908-02-12)[…], Փարիզի 17-րդ շրջան, Փարիզ - հոկտեմբերի 10, 1982(1982-10-10), Փարիզի 7-րդ շրջան, Փարիզ), ֆրանսիացի ծաղրանկարիչ։ 
Աշխատակցել է կոմունիստական մամուլին, հեղինակ է խաղաղության և ժողովուրդների բարեկամության գաղափարները մասսայականացնող հանրամատչելի զավեշտանկարների և թերթ–ամսագրային գրաֆիկայի։ Էֆֆելի գծանկարները աչքի են ընկնում պարզ ու լակոնիկ ոճով, հումորի անմիջականությամբ և այժմեականությամբ։ Պարգևատրվել է Խաղաղության համաշխարհային խորհրդի ոսկե մեդալով (1953)։


== Ծանոթագրություններ ==
Ժողովածու (1247)

Ժողովածու (1247), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում։ Ձեռագիրը գրվել է 13-րդ դարում։ Գրված է թղթի վրա, որը ունի 18×12,5 չափս։ Ձեռագիրը կազմված է 349 թերթից։ Գրված է միասյուն, բոլորգիրով։ Ունի լուսանցազարդ մանրանկարներ։ Պահպանակը ունի 4 էջ, գրված է՝ մագաղաթի վրա՝ բոլորագիծ երկաթագիրով։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։


== Բովանդակություն ==
Ներս․ Շնորհալոյ մեկնութին Մատթեի։
Մեկնութին տեսլևանն Եղեկիելի։
Ի մեկնութենե Ղուկասու։
Խմբագիր մեկնութին բանից բագարջակերաց։
Ճառք, քարոզք, խրատք (Իգնատիոս, Ոսկեբերան, Բարսեղ Ներս․ Լամբրոնացի, Գր․ Լամբրոնացի, Զաքարիա, Մարգարե, Մարութայ, անանունք)։


== Ծանոթագրություններ ==
Չոլնիցա

Չոլնիցա (ուկրաիներեն՝ Човниця), գյուղ Ուկրաինայի Վոլինի մարզի Կիվերցիի շրջանում։ Հիմնադրվել է 1859 թվականին։
2001 թվականի տվյալներով Չոլնիցա գյուղում բնակվում էր 413 մարդ։ Բնակավայրը զբաղեցնում է 1341 կմ² տարածք։ Բնակչության խտությունը կազմում էր 307,98 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գլիննոե (գյուղ, Կրասնինսկի շրջան)

Անվան այլ կիրառումների համար տե՛ս՝ ԳլիննոեԳլիննոե (ռուս.՝ Глинное), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մա Ռեյնի

Գերթրուդ (Մա) Ռեյնի (անգլ.՝ Gertrude "Ma" Rainey, օրիորդական ազգանունը՝ Փրիդջետ (Pridgett), ապրիլի 26, 1886(1886-04-26)[…], Columbus, Ջորջիա, ԱՄՆ - դեկտեմբերի 22, 1939(1939-12-22)[…], Columbus, Ջորջիա, ԱՄՆ - 22 դեկտեմբերի 1939), ամերիկացի երգչուհի, բլյուզի ամենահին պրոֆեսիոնալ կատարողներից մեկը, ով սկսել է ձայնագրվել պրոֆեսիոնալ ձայնագրման ստուդիայում։ Նրան հաճախ անվանում են «բլյուզի մայրը»։
Սկսել է ելույթ ունենալ 12 կամ 14 տարեկանում։ Բեմական կեղծանունը՝ «Մա Ռեյնի», վերցրել է այն բանից հետո, երբ 1904 թվականին ամուսնացել է Ուիլլ Ռեյնիի հետ, որի հետ ստեղծել է Rainey and Rainey, Assassinators of the Blue դուետը։ 1923 – 1928 թվականներին ընկած ժամանակաշրջանում, համագործակցելով Paramount ընկերության հետ, ձայնագրել է ավելի քան հարյուր երգ։ Տարբերվել է շատ հզոր վոկալային տվյալներով ու ուժեղ վոկալով, ինչը բնորոշ է աֆրոամերիկացիներին։ Հյուրախաղերով ճամփորդել է մինչև 1935 թվականը, որից հետո վերադարձել է հայրենի Կոլումբուս, որից չորս տարի անց մահացել է սրտի նոպայից։
1983 թվականին Ռեյնին ներկայացվեց Բլյուզի փառքի սրահ, իսկ 1990 թվականին՝ Ռոք'ն'ռոլլի փառքի սրահ։


== Ծանոթագրություններ ==
Սրեբրենիցա (համայնք)

Անվան այլ կիրառումների համար տե՛ս՝ Սրեբրենիցա (այլ կիրառումներ)Սրեբրենիցա համայնք (սերբ.՝ Општина Сребреница, բոս․՝ Općina Srebrenica), համայնք Բոսնիա և Հերցեգովինայի Սերբական Հանրապետություն վարչական կազմավորման արևելյան հատվածում։ Վարչական կենտրոնը համարվում է Սրեբրենիցա քաղաքը։ Մտնում է Բիելինա շրջանի կազմի մեջ։


== Բնակչություն ==
Ըստ 2013 թվականի մարդահամարի տվյալների՝ համայնքի բնակչությունը կազմում է 15 242 մարդ։

Համայնքի բնակչության էթնիկ խումբը՝


== Բնակավայրեր ==
Համայնքի կազմի մեջ են մտնում 81 բնակավայրեր, որոնց թվում է Սրեբրենիցա քաղաքը։


== Ծանոթագրություններ ==
Գրամադու Կանելայի գավառ

Գրամադու Կանելայի գավառ (պորտ.՝ Microrregião de Gramado-Canela), գավառ Բրազիլիայում, մտնում է Ռիու Գրանդու դու Սուլ նահանգի մեջ։ Մտնում է Պորտու Ալեգրիի ագլոմերացիա (մեզոշրջան) մեջ։ 2008 թվականի տվյալներերով բնակչությունը կազմում է 298 028 մարդ։ Տարածքը՝ 2621,649 կմ2։ Բնակչության խտությունը՝ 113,7 մարդ/կմ²։


== Վիճակագրություն ==
Համախառն ներքին արտադրանքը կազմել է 2 891 570 288,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 10 191,58 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,819։


== Գավառի կազմ ==
Գավառի կազմի մեջ են մտնում հետևյալ համայնքները.

Կանելա
Դոյս Իրմանս
Գրամադու
Իգրեժինյա
Իվոտի
Լինդոլֆու Կոլոր
Մորու Ռեուտեր
Նովա Պետրոպոլիս
Պիկադա Կաֆե
Պրեզիդենտի Լուսենա
Ռիուզինյու
Ռոլանտի
Սանտա Մարիյա դու Էրվալ
Տակուարա
Տրես Կորոաս
Jailhouse Rock (երգ)

«Jailhouse Rock» (հայերեն՝ Բանտային ռոք), Ջերրի Լիբերի և Մայք Սթոլլերի հեղինակած երգը, որն առաջին անգամ կատարել է ամերիկացի երգիչ Էլվիս Փրեսլին։ Սինգլը թողարկվել է 1957 թվականի սեպտեմբերի 24-ին՝ Փրեսլիի մասնակցությամբ «Բանտային ռոք» ֆիլմի թողարկման հետ միաժամանակ։ Երգի հեղինակ Մայք Սթոլլերը մասնակցել է ֆիլմի նկարահանման աշխատանքներին։
Փրեսլիի կատարմամբ այս երգը զբաղեցնում է 67-րդ տեղը Ըստ Rolling Stone ամսագրի՝ բոլոր ժամանակների 500 լավագույն երգերի ցանկում։


== Դիրք հիթ-շքերթներում ==
Սինգլի «Բ» կողմն է՝ «Treat Me Nice» US #1 hit (7 շաբաթ, 1957 թվականի աշուն) և UK #1 (3 շաբաթ, 1958 թվականի սկիզբ)։
1957 թվականին Jailhouse Rock-ը դարձել է «Բանտային ռոք» կինոնկարի ալբոմ-սաունդթրեքի գլխավոր երգը։ Ալբոմի երգերի թվում են նաև «Young and Beautiful», «I Want to be Free», «Don’t Leave Me Now» և «(You're So Square) Baby I Don't Care» երգերը։ Ալբոմը գլխավորել է «Billboard» երաժշտական ​​ամսագրի «EP հիթ-շքերթը» և վաճառվել երկու միլիոն օրինակով՝ երկու անգամ արժանանալով RIAA պլատինե հավաստագրի։
2005 թվականին երգը կրկին թողարկվել է Միացյալ Թագավորությունում և ընդամենը մեկ շաբաթվա ընթացքում հասել առաջին հորիզոնական։


== Կերպարներ և թեմաներ ==
Երգում հիշատակվող որոշ կերպարներ իրական մարդիկ են։ Շիֆթի Հենրին առավել հայտնի էր ոչ թե որպես հանցագործ, այլ երաժիշտ Լոս Անջելեսից։ «The Purple Gang»-ը իրական հանցախումբ էր, այլ ոչ թե ռիթմ-խումբ։ Երգում հիշատակված «Bugs» հերոսի նախատիպը, հավանաբար, ամերիկացի գանգստեր Բագսի Սիգելն է։
Ինչպես նշում է «Rolling Stone» ամսագիրը, երգի տեքստի այն մասը, որտեղ բանտարկյալները սիրախաղում և պարում են միմյանց հետ, կարող է լինել բանտարկյալների միջև միասեռական հարաբերությունների ակնարկ։


== Քավեր-տարբերակներ և նշումներ ==

«Jailhouse Rock» երգը հաճախ կատարում են տարբեր երաժիշտներ․ օրինակ՝ 1970-ականներին երգը ներառվել է «Queen» խմբի երաժշտական պոպուրիի մեջ։ «American Idol» ծրագիրը երգն օգտագործել է երկու եթերաշրջանում. 5-րդ եթերաշրջանում երգը կատարել է Թեյլոր Հիքսը (2006 թվականի մայիսի 9), 7-րդ եթերաշրջանում` Դենի Նորեգան (2008 թվականի փետրվարի 20)։ Երգը օգտագործվել է նաև Դիսնեյի «Լիլո և Սթիչ» անիմացիոն ֆիլմում։
«Full House» ամերիկյան սերիալում Ջեսսին և Բեքքին կատարել են այս երգը հարսանիքի ժամանակ։
Գերմանական «Spider Murphy Gang» ռոք խմբի անվանումը վերցված է տեքստի կերպարներից մեկի անունից։ Ամերիկացի գրող Սթիվեն Քինգի «Քրիստինա» վեպում հեղինակը հիշատակում է «Jailhouse Rock» երգը, երբ Բադդի Ռեպերտոնի մեքենան քաղաքամերձ այգում ջարդվում է ավտովթարի ժամանակ։
«Jailhouse Rock» երգը ձայնագրել են նաև ուրիշները․

Ջերի Լի Լյուիս
Միրանդա Լամբերտ
Մերլ Հագգարդ
The Residents
Mötley Crüe
Brownsville Station
The Blues Brothers
ZZ Top
The Animals (խումբ)
Twisted Sister
The Cramps
Ջոն Մելլենքամփ
Մայքլ Բոլթոն
The Jeff Beck Group (Ռոդ Սթյուարտ և Ռոն Վուդ)
Բիլլի Քրեդդոկ
Ադրիանո Չելենտանո
Քլիֆ Ռիչարդ 
ABBA (խումբ) (Օլիվիե Նյուտոն-Ջոնի և Էնդի Գիբբի հետ)
Քուին
Ֆրենկի Լայմոն և The Teenagers
Դեննի Նորեգա
Էնրիկե Գուսման
Mind Garage
IBEX
Կարլ Պերկինս և Մայքլ Բոլթոն (1994)
Բրավո


== Ծանոթագրություններ ==
Սան Մաուրո Մարկեզատո

Սան Մաուրո Մարկեզատո (իտալերեն՝ San Mauro Marchesato), կոմունա Իտալիայում, գտնվում է Կալաբրիա մարզի Կրոտոնե գավառում։ Բնակչությունը կազմում է 2413 մարդ, իսկ բնակչության խտությունը կազմում է՝ 57 մարդ/կմ²։ Զբաղեցնում է 42 կմ² տարածք։ Փոստային ինդեքս՝ 88831։ Հեռախոսային կոդ՝ 0962։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Հետերա-երազ (բանաստեղծություն)

«Հետերա-երազ» Եղիշե Չարենցի բանաստեղծություններից։ Հեղինակը հավանաբար  այն   գրել է Մոսկվայում։


== Պատմություն ==
Հետերա — հունարեն բառ է, նշանակում է հասարակաց կին, կուրտիզանուհի։ Բանաստեղծությունն  առաջին անգամ   տպագրվել է Չարենցի երկերի ժողովածուի 1-ին հատորում։
Տպագրվում է Չարենցի երկերի ժողովածուի 1-ին հատորից։


== Ծանոթագրություններ ==
Կոշտուլյա

Կոշտուլյա (ուկրաիներեն՝ Коштуля), ավան Ուկրաինայի Վիննիցայի մարզի Մոգիլյով-Պոդոլսկիի շրջանում։
2001 թվականի տվյալներով Կոշտուլյա ավանում բնակվում էր 112 մարդ։ Բնակավայրը զբաղեցնում է 0,4 կմ² տարածք։ Բնակչության խտությունը կազմում էր 280 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Պամիե (շրջան)

Պամիե (ֆր.՝ Pamiers ), շրջան (ֆր.՝ Arrondissement) Ֆրանսիայի  Միջին Պիրենեյան մարզի Արյեժ գավառում։ Սուպրեֆեկտուրա՝ Պամիե։ Շրջանի բնակչությունը 2006 թվականին կազմել է 67 279 մարդ։ Բնակչության խտությունը կազմում է 51 մարդ/կմ²։ Շրջանի տարածքը կազմում է 1315 կմ²։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ Պամեի շրջան (ֆր.)
Թեոնա Քումսիաշվիլի

Թեոնա Քումսիաշվիլի (վրաց.՝ თეონა ქუმსიაშვილი, հունվարի 27, 1984(1984-01-27), Սիոնի (Դաբա), Թիանեթի շրջան, Մցխեթ-Մթիանեթ, Վրաստան - հուլիսի 22, 2010(2010-07-22), Մուցո, Դուշեթի շրջան, Մցխեթ-Մթիանեթ, Վրաստան), վրացի գրող, երգչուհի, Փշավի-Խևսուրեթի շրջանի երգերի երգահան։ Թեոնային անվանել են «լեռնային սոխակ» իր յուրահատուկ ձայնի համար։


== Կենսագրություն ==
Թեոնա Քումսիաշվիլին ծնվել է Արևելյան Վրաստանի Սիոնի գյուղում՝ Սուրբ Նինոյի օրը։ 2007-2010 թվականներին Վրաստանում մասնակցել է տարբեր ժողովրդական փառատոների, ինչպիսիք են՝ «Խևսուրյան երեկո» (ხევსურული საღამო) և «ArtGene» (არტ-გენი).
2007 թվականին Թուրքիայում Ինեգլոս ժողովրդական փառատոնի ժամանակ հանդես է եկել Շավնաբադա Անսամբլի հետ։
2010 թվականի հուլիսի 22-ին Խևսուրեթի շրջանի բարձր լեռնային հատվածում որդիների, քրոջ և ընկերների հետ ավտովթարի զոհ են դառնում։ Վարորդը կորցրել է սրընթաց մեքենայի տիրապետումը և այն գլորվել է լեռնային գետը։ Մեքենայում գտնվող անձանից 7-ը (այդ թվում և երեխաները) զոհվել են։ Թեոնայի ամուսինը և եղբայրը ողջ են մնացել։


== Դիսկոգրաֆիա ==
Թեոնան ձայնագրել է ժողովրդական երգերի երկու ալբոմ. 

2006 - "პირიმზე"
2009 - "მარტო სიმღერით გითხარ ამდენი სიყვარული"


== Ընտանիք ==
Ամուսին՝ Գելա Դայաուրի, գրող։ Զույգն ունեցել է երկու որդի՝ Դեմետրե (08. 07. 2008 թ.) և Ջարջի (30. 09. 2009 թ.)։


== Արտաքին հղումներ ==
Teona Qumsiashvili
Բիլլի Այլիշի սկավառակագրություն

Ամերիկացի երգչուհի և երգերի հեղինակ Բիլլի Այլիշը թողարկել է մեկ ստուդիական ալբոմ, երկու մինի ալբոմ, 22 սինգլ և 18 երաժշտական տեսահոլովակ։ Նրա առաջին մինի ալբոմը՝ Don’t Smile At Me, թողարկվել է 2017 թվականի օգոստոսի 11-ին և հասել է 14-րդ հորիզոնական Billboard 200-ում, ԱՄՆ, 12-րդ հորիզոնականի՝ UK Albums Chart-ում և թոփ 10-րդ հորիզոնականիԱվստրալիայում, Նոր Զելանդիայում և Շվեդիայում։ Ապա Բիլլի Այլիշը թողարկել է When We All Fall Asleep, Where Do We Go? ալբոմը՝ 2019 թվականի մարտի 29-ին Billboard Hot 100-ում հիթ դարձաձ «bad guy» երգով։ Այլիշն այնուհետև հայտնվել է համաշխարհային հիթշքերթներում՝ «Lovely», «You Should See Me in a Crown», «When the Party’s Over», «Come Out and Play», «Bury a Friend», «Wish You Were Gay» և «Bad Guy» երգերով։
Նրա դեբյուտային՝ When We All Fall Asleep ստուդիական ալբոմը թողարկվել է 2019 թվականի մարտի 29-ին և հասել առաջին հորիզոնական մի քանի երկրներում, ներառյալ ԱՄՆ-ը, Մեծ Բրիտանիան, Ավստրալիան և Կանադան։ «Bad Guy»-ը դարձել է Այլիշի առաջին սինգլը, որը հասել է մինչև Billboard Hot 100-ի թոփ 10-ը։ «Bad Guy» սինգլի շնորհիվ Այլիշը դարձել է առաջին արտիստը, որը ծնվել է 21-րդ դարում և գլխավորել Billboard Hot 100-ը։ Այլիշը նաև ռեկորդ է սահմանել կանանց շրջանում՝ Billboard Hot 100-ում միաժամանակ ամենաշատ հիթերի քանակով։


== Ստուդիական ալբոմներ ==


== Մինի-ալբոմներ ==


== Սինգլեր ==


== Այլ Հիթշքերթներ և հավաստագրումներով երգեր ==


== Երաժշտական տեսահոլովակներ ==


== Նշումներ ==


== Ծանոթագրություններ ==
Պոզաթալան

Պոզաթալան, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սոֆյա Ռիչի

Սոֆյա Ռիչի (անգլ.՝ Sofia Richie, օգոստոսի 24, 1998(1998-08-24), Լոս Անջելես, Կալիֆոռնիա, ԱՄՆ), ամերիկացի մոդել և նորաձևության դիզայներ։ Նա նկարահանվել է մի շարք խոշոր ապրանքանիշերի գովազդային ընկերություններում, որոնց թվում էին Tommy Hilfiger, Մայքլ Քորս և Շանել։ 
Սոֆյան երգիչ Լայոնել Ռիչիի կրտսեր դուստրն է, դիզայներ և հաղորդավար Նիկոլ Ռիչիի խորթ քույրը։


== Վաղ տարիներ ==
Սոֆյա Ռիչին ծնվել է Լոս Անջելեսում, Կալիֆորնիա։ Սոֆյային դաստիարակել են հայրը՝ Լայոնել Ռիչին և նրա երկրորդ կինը՝ Դայան Ալեքսանդրը։ Նա Նիկոլ Ռիչիի կրտսեր խորթ քույրն է և Մայլս Ռիչիի կենսաբանական քույրը։ Նիկոլ Ռիչին եղել է Մայքլ Ջեքսոնի դստեր կնքամայրը։ Սոֆյան պատմել է, որ Նևերլանդում գտնվող Ջեքսոնի ագարակ այցելելը եղել է իր մանկության ամենասիրելի հուշերից մեկը։ Նա նաև եղել է Ջեքսոնի դստեր՝ Փերիսի մտերիմ ընկերուհին։
Ռիչին ևս հոր նման մեծացել է երաժշտության հանդեպ մեծ հակմամբ։ Նա սովորել է երգել հինգ տարեկանում և նվագել է դաշնամուր յոթ տարեկանում։ Նա պարբերաբար հայտնվել է իր հոր շոուում և դասեր է վերցրել Թիմ Քարթերից՝ Բիյոնսեի վոկալի ուսուցչից, երբ տասնչորս տարեկան էր։ Նա նաև աշխատել է իր քրոջ ամուսնու՝ Good Charlotte-ի վոկալիստ Ջոել Մեդսենի ստուդիայում։ Սակայն Սոֆյան որոշել է հեռանալ երաժշտական գործունեությունից երաժշտական աշխարհում իր հոր աստղային կարգավիճակի ճնշման պատճառով։
Ռիչին որոշ ժամանակ  սովորել է Oaks Christian School քրիստոնեական դպրոցում, որը կոչվել է հայտնիների համար դպրոց։ Հետագայում Սոֆյան մի քանի տարի սովորել է տանը, մինչ հայրը եղել է հյուրախաղերի։ Մինչև 16 տարեկանը խաղացել է ֆուտբոլ, մինչև որ սեգվեյով վթարի է ենթարկվել և կոտրել ոտքը։


== Մոդելային գործունեություն ==
Ռիչին մոդելային գործունեությունն սկսել է 14 տարեկանում Teen Vogue հանդեսում։ 15 տարեկանում նորաձևության իր առաջին պայմանագիրն է կնքել լողազգեստների լոսանջելեսյան Mary Grace Swim ապրանքանիշի հետ։ Հաջորդ տարի Ռիչին պայմանագիր է ստորագրել լոնդոնյան Select Model Management մոդելային գործակալության հետ։
Ռիչին մասնակցել է մի շարք ապրանքանիշերի գովազդային ընկերությունների աշխատանքին, ներառյալ DL1961, Մադոննայի «Material Girl» հագուստի գիծը, Շանել, Dolce & Gabbana, Ադիդաս, Մայքլ Քորս և Tommy Hilfiger։ Նա նկարվել է Elle և Vanity Fair ամսագրերի համար, հայտվել է Complex-ի շապիկին և Billboard ամսագրի «Ոճ» բաժնում։


== Անձնական կյանք ==
Ռիչին 2017 թվականի մայիսից հանդիպում է հեռուստատեսային անձ Սքոթ Դիսիքի հետ։


== Ծանոթագրություններ ==


== Արտաքին հղումներ ==
Սոֆյա Ռիչի Internet Movie Database կայքում
Սոֆյա Ռիչի on Models.com
Ավետարան (4826)

Ավետարան (4826), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4826 թվի տակ։ Ձեռագիրը գրվել է 1420 թվականին Իգիտ կաթողիկոս գրիչի կողմից Նարեկ գյուղում։ Կազմողը եղել է Հոհանեսը։ Ստացողը եղել է Թաթարբեկ տանուտերը։ Գրված է թղթի վրա, որը ունի 27x18 չափս։ Ձեռագիրը կազմված է 298 թերթից։ Գրված է երկսյուն, բոլորգրով։ Ունի տերունական 11, ավետարանիչ 4, խորան 10, կա խորան և լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 224բ, 291բ, ստացողի՝ 87բ, 295բ, կազմողի՝ 297բ (1632 թ․), հետագայի՝ 225բ, 226ա, 295ա, 295բ, 296ա (16-րդ դար), 296 (1603 թ․), 297 (17-րդ դար), 225ա, 291բ (1881 թ․):


== Ծանոթագրություններ ==
Գագիկ Պարսամյան

Գագիկ Լևոնի Պարսամյան (հուլիսի 28, 1957(1957-07-28), Վաղարշապատ, Հայկական ԽՍՀ, ԽՍՀՄ), հայ նկարիչ։


== Կենսագրություն ==
Ավարտել է Երևանի Փանոս Թերլեմեզյանի անվան գեղարվեստի ուսումնարանը, 1977 թվականից ուսումը շարունակել է Երևանի գեղարվեստաթատերական ինստիտուտում՝ պրոֆեսոր Արա Բեքարյանի դասարանում։ 1988 թվականից Հայաստանի նկարիչների միության անդամ է, 2007 թվականից՝ լեհական նկարիչների և դիզայներների միության անդամ։ 1991-1994 թվականներին եղել է հայկական Nacionaliniomuziejaus Էջմիածնի մասնաճյուղի տնօրեն։ Ապրել և ստեղծագործել է Գդանսկ քաղաքում, աշխատել Նաիրի պատկերասրահում։
Գագիկ Ղազանչյանի աշխատանքներից գտնվում են Հայաստանի ազգային պատկերասրահում, մասնավոր հավաքածուներում, թանգարաններում, արվեստի սրահներում։


== Ցուցահանդեսներ ==
Պարսամյանը մասնակցել է բազմաթիվ ցուցահանդեսների Երևանում, Մոսկվայում, Տոկիոյում, Բելգրադում, Փարիզում, Գերմանիայում, Կալինինգրադում, Վարշավայում։
2007 թվականին անհատական ցուցահանդես է ունեցել Էջմիածնի Մհեր Աբեղյանի թանգարանում։


== Արտաքին հղումներ ==
Գագիկ Պարսամյան(չաշխատող հղում)
Գագիկ Պարսամյանի ստեղծագործությունները Art Fontaine կայքում


== Ծանոթագրություններ ==
Պետրուշկա (շոկոլադե ձու)

«Պետրուշկա», անակնկալով շոկոլադե ձու, որն իր մեջ պարունակում է պլաստիկ տարայով խաղալիք, «Կինդեր Սյուրպրիզի» ռուսական նմանօրինակը։ Թողարկվել է «Ландрин» ընկերությունների կողմից, և ըստ արտադրողի հայտարարության՝ պատրաստված է կաթնային և սպիտակ շոկոլադից։ Արտադրությունը սկսվել է 1999 թվականին գործարար Իգոր Մարկիտանտովի կողմից։ Ի սկզբանե ձվի կիսահումքը գնում էին արտերկրից, քանի որ Ռուսաստանում դրանց արտադրության տեխնոլոգիան դեռ չկար։ Շոկոլադե ձվերը պատրաստվում էին Իսպանիայում, իսկ խաղալիքները՝ Չինաստանում։ 2003 թվականին Սանկտ Պետերբուրգում ստեղծվել է շոկոլադե ձվերի արտադրության սեփական գիծը՝ «Պետրուշկա»–ն։
2004 թվականին Զատկի ժամանակ վաճառքի են հանվել օծված «Պետրուշկա» ձվերը, որոնց վրա կար «ՔՀ» նշանը և «Օծված են Սպասա–Պարգոլովյան տաճարում» գրությունը, ինչը առաջացրել է հավատացյալների դժգոհությունը։ Ընդհանուր առմամբ, արտադրվել է 150 հազար նման ձու։ Ձվերի մեծ մասը վաճառվել է Մոսկվայում և Եկատերինբուրգում․ ներսում «Անառակ թութակի վերադարձը» շարքի խաղալիքներից էին։


== Տես նաև ==
Կինդեր Սյուրպրիզ


== Ծանոթագրություններ ==


== Արտաքին հղումներ ==
«Снаружи одинаковые, разные внутри»։ Արխիվացված է օրիգինալից 2009-04-12-ին։ Վերցված է 2009-08-06  
«Дети скоро получат русский «Киндер-сюрприз»»։ Վերցված է 2009-08-06  
««Свободное плавание» Игоря Маркитантова»։ Վերցված է 2009-08-06  
«Официальный сайт Петрушка»։ архив коллекций։ Արխիվացված է օրիգինալից 2014-08-15-ին։ Վերցված է 2014-08-13
Օստրովսկու փողոց (այլ կիրառումներ)

Օստրովսկու փողոց անվանումը կարող է վերաբերել.

Օստրովսկու փողոց (Երևան)
Օստրովսկու փողոց (Կրասնի Սուլին)
Աշկալա (Ծալկայի շրջան)

Աշխալա (Աշխալա, վրաց.` აშკალა), հայաբնակ գյուղ Վրաստանի Քվեմո Քարթլիի մարզի Ծալկայի շրջանում։ Գտնվում է Թրիալեթի լեռնաշղթայի հարավային լանջին, Ծալկայից 32 կմ հյուսիս-արևելք, ծովի մակարդակից 1700 մ բարձրության վրա։


== Բնակչությունը ==
Բնակիչներն զբաղվում են հացահատիկի մշակությամբ, բանջարաբուծությամբ, անասնապահությամբ և թռչնաբուծությամբ։ 2014 թվականի տվյալներով, գյուղն ուներ 960 բնակիչ, հիմնականում հայեր։
Գյուղում կա միջնակարգ դպրոց, ակումբ, գրադարան, բուժկետ։
Աշկալան հիմնադրել են Էրզրումի վիլայեթից գաղթած հայերը` 1830 թվականին։


== Ծանոթագրություններ ==
Գլուբոկի Պոտոկ

Գլուբոկի Պոտոկ (ուկրաիներեն՝ Глибокий Потік), գյուղ Ուկրաինայի Անդրկարպատյան մարզի Տյաչևի շրջանում։
2001 թվականի տվյալներով Գլուբոկի Պոտոկ գյուղում բնակվում էր 5 531 մարդ։ Բնակավայրը զբաղեցնում է 0,048 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սկոլկովո (գյուղ, Վաչսկի շրջան)

Անվան այլ կիրառումների համար տե՛ս՝ ՍկոլկովոՍկոլկովո (ռուս.՝ Сколково), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պոլիսյա հյուրանոց

«Պոլիսյա» հյուրանոց (ուկրաիներեն՝ Готе́ль Полісся; ռուս.՝ Гостиница Полесье), լքված հյուրանոցային համալիր Ուկրաինայի Պրիպյատ ուրվական քաղաքում։ Քաղաքի ամենաբարձրահարկ շինություններից մեկն է։ Գտնվում է Լենինի անվան հրապարակում՝ «Էներգետիկ» մշակույթի պալատի հարևանությամբ։
Կառուցվել է յոթանասունականների կեսերին՝ հյուրընկալելու արտասահմանից և/կամ Խորհրդային Միության այլ վայրերից ժամանած պատվիրակություններին, որոնց այցելության հիմնական նպատակը եղել է Չեռնոբիլի ատոմակայանում ստուգումներ անցկացնելը։
Շինությունը լքված է Չեռնոբիլի ատոմակայանում տեղի ունեցած վթարի պատճառով։ Ներկայումս կիսով չափ ավերված է և շարունակում է դանդաղորեն անկում ապրել։
Շինությունը վիրտուալ կերպով առկա է «Call of Duty 4: Modern Warfare» համակարգչային խաղում։


== Պատկերասրահ ==

		
		
		
		
		
		


== Ծանոթագրություններ ==
Մաժան Աղձնունի

Մաժան Աղձնունի (4-րդ դար - 4-րդ դար), հայ նախարար Մեծ Հայքում, Աղձնիք աշխարհի տանուտերը, Աղձնունիների նախարարական տոհմից։


== Կենսագրություն ==
353 թվականին մի խումբ նախարարների հետ ուղեկցում է Ամենայն Հայոց կաթողիկոս Ներսես Մեծին (353-373)՝ Կեսարիա օծման գնալու ժամանակ։


== Ծանոթագրություններ ==
Խալխալ (Մանազկերտի գավառ)

Անվան այլ կիրառումների համար տե՛ս՝ Խալխալ (այլ կիրառումներ)Խալխալ, գյուղ Արևմտյան Հայաստանում, Բիթլիսի վիլայեթի Մանազկերտի գավառակում։ Գտնվում էր Մանազկերտ քաղաքից 22 կմ հյուսիս-արևմուտք՝ Արածանիի աջ կողմից վտակ Խնուս գետի ձախ ափին՝ սարահարթում։


== Բնակչություն ==
XX դարի սկզբին ուներ 15 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Էլվիրա Գավրիլովա

Էլվիրա Գավրիլովա (ռուս.՝ Гаврилова, Эльвира Александровна, մարտի 26, 1989(1989-03-26), Նիկոլաև, Ուկրաինական ԽՍՀ, ԽՍՀՄ), լրագրող, պրոդյուսեր, հասարակական գործիչ, դիզայներ։ Financoff ամսագրի գլխավոր խմբագիր, կանացի հագուստի Elvira Gavrilova ապրանքանիշի սեփականատեր։ Համաուկրաինական «Թոփ-100 Ուկրաինայի հպարտություն» շրջանային նախագծի կազմակերպիչ։


== Կենսագրություն ==
Էլվիրա Գավրիլովան ծնվել է 1989 թվականի մարտի 26-ին Նիկոլաևում՝ Ուկրաինական Խորհրդային Սոցիալիստական Հանրապետությունում։ Հայրը ձեռնարկատեր է, մայրը՝ տնտեսագետ։
Դպրոցն ավարտելուց հետո ընդունվել է Պյոտր Մոգիլայի անվան Չերնոմորիայի պետական համալսարան (Կիև-Մոգիլայան ակադեմիայի մի մասը)` քաղաքական գիտությունների ֆակուլտետ։ 2012 թվականին ստացել է մագիստրոսի աստիճան «Միջազգային հարաբերություններից»։
2015 թվականին հիմնադրել է կանացի հագուստի Elvira Gavrilova ապրանքանիշը։
2016 թվականի մարտին էլվիրա Գավրիլովան զբաղեցրել է «Деньги плюс» թերթի գլխավոր խմբագրի պաշտոնը, որը նրա ղեկավարության ներքո աստիճանաբար փոխել է ձևաչափը և կոչվել է Financoff։
2018 թվականին մեկնարկել է Էլվիրայի առաջին պրոդյուսերական նախագիծը՝ «Թոփ-100 Ուկրաինայի հպարտություն»-ը։ Ներկայումս գործում է չորս անվանակարգերում՝ տղամարդիկ, կանայք, երեխաներ և ընկերություններ։
«ԹՈՓ 100։ Ուկրաինայի ապագան։ Երեխաներ»-ի հետքերով թողարկվել է «Կրթությունը Մեծ Բրիտանիայում» նախագիծը։
2008 թվականի վերջում Էլվիրա Գավրիլովան առաջնաելույթ է ունեցել որպես արտ պրոդյուսեր։ 2018 թվականի դեկտեմբերի 7-ին բացվել է նրա կողմից կազմակերպված Կոնստանտին Սկոպցովի ցուցահանդեսը։


== Elvira Gavrilova նորաձևության տուն ==
Հիմնադրվել է 2015 թվականին։ Նորաձևության տունն ունի հետևյալ ուղղվածությունը՝ կանացի հագուստ և «կանացիությունն ու կնոջ ճոխությունը» ընդգծող պարագաներ։
Elvira Gavrilova-ից կոմպլեկտը՝ թափանցիկ շիֆոնից վերնաշապիկ և սև մատիտ-կիսաշրջազգեստ, ըստ L'Officiel Ուկրաինա ամսագրի՝ մտել է 2017 թվականի Odessa fashion week նորաձևության շաբաթվա թոփ լավագույն կերպարների մեջ։
Autumn / Winter 17-18 հավաքածուն մտել է ուկրաինական սեզոնի լավագույն տասնյակ՝ ըստ HDFashion & LifeStyle-ի։
2018 թվականի գարնանը Odessa Fashion Day-ի 17-րդ սեզոնի ընթացքում Էլվիրա Գավրիլովայի ցուցադրությանը որպես համադիզայներ մասնակցել է երգչուհի ՍոլոՀան։ Elvira Gavrilova SS 2018 հավաքածուի սև-բեժ երանգները լրացրել են Սոլոհայի ստեղծած գլխի վառ զարդարանքները։


== Բարեգործություն ==
Էլվիրա Գավրիլովան բարեգործական «Օգնիր» ծրագրի հիմնադիրն ու գլխավոր տնօրենն է։ Հենց նա է կազմակերպում բարեգործական երեկոներ՝ հիվանդ երեխաներին օգնելու համար։
2018 թվականին Էլվիրան թողարկել է Charity calendar ծրագիրը։ Սա բարեգործական օրացույց է, որի նկարահանումներին մասնակցում են գործարարներ, քաղաքական գործիչներ, մարզիկներ և շոու-բիզնեսի աստղեր տաղանդավոր երեխաների հետ միասին։ Վաճառքից ստացված գումարն ուղղվում է Լյուդովդորֆի թիվ 97 գիշերօթիկ դպրոցի հաշվին՝ լսողության խնդիրներ ունեցող երեխաներին։


== Ծանոթագրություններ ==
Փառք (ֆիլմ, 1980)

«Փառք» (անգլ.՝ Fame), երաժշտական դրամա, գրված 1980 թվականին Ալան Փարքերի կողմից։ Ֆիլմը ստացել է Օսկարի երկու մրցանակ։ Այն նկարահանվել է 2009 թվականին և թողարկվել դեկտեմբերի 10-ին։


== Սյուժե ==
Սյուժեի հիմքում ընկած են այն դեպքերը, որոնք տեղի են ունեցել Նյու Յորքի կատարողական արվեստների դպրոցում, որտեղ տաղանդավոր պատանիները սովորում են փառքի տանող ճանապարհը։ Գլխավոր հերոսները սկսնակ երգչուհի Կոկո Էռնանդեսն է, ապագա դերասաններ Մոնտգոմերի Մակնեյլը և Ռալֆ Գարսին են, երաժիշտ Բրունո Մարտելլին է։


== Դերերում ==


== Մրցանակներ և անվանակարգեր ==


=== Մրցանակներ ===
1981  «Օսկար»-ի մրցանակ
Լավագույն օրիգինալ երգ, Մայքլ Գոռ
Լավագույն երգ («Fame»), Մայքլ Գոռ (երաժշտություն), Դին Պիչվորդ (տեքստը)
1981 Ոսկե գլոբուս մրցանակ
Լավագույն երգ («Fame»), Մայքլ Գոռ (երաժշտություն), Դին Պիչվորդ (տեքստը)


=== Անվանակարգեր ===
1981  «Օսկար»-ի մրցանակ
Լավագույն մոնտաժ
Լավագույն երգ («Out Here on My Own»), Մայքլ Գոռ (երաժշտություն), Լեսլի Գոռ (տեքստը)
Լավագույն օրիգինալ սցենար, Կրիստոֆեր Գոռ
Լավագույն ձայն
1981 BAFTA մրցանակ
Լավագույն ռեժիսուրա, Ալան Փարկեր
Լավագույն մոնտաժ
1981 «Ցեզար» մրցանակ
Լավագույն օտարերկրյա պատկեր, Ալան Փարկեր
1981  Ոսկե գլոբուս մրցանակ
Լավագույն երաժշտական ֆիլմ
Լավագույն կանացի դեր երաժշտական ֆիլմում, Այրին Կառա
Լավագույն բնօրինակ սաունդթրեքը, Մայքլ Գոռ


== Տես նաև ==
Փառք (ֆիլմ, 2009)


== Ծանոթագրություններ ==


== Արտաքին հղումներ ==
«Փառք»(անգլ.) ֆիլմը Internet Movie Database կայքում
Գրախոսները ֆիլմի մասին(անգլ.)
Ֆիլմի մասին կարճ բնութագիր Allmovie.com-ում (անգլ.)
Մասաչուսեթսի ծոց

Մասաչուսեթս նահանգը Ատլանտյան օվկիանոսի ծովափին է, որը Մասաչուսեթսի Համագործակցության կենտրոնական ափամերձ հատվածի մաս է կազմում։


== Նկարագիր ==
Ծովածոցը հյուսիսից Քեյփ Էննից տարածվում է դեպի հարավ մոտ 42 մղոն հեռավորության վրա (68 կմ) գտնվող Պլայմաութ նահանգը։ Նրա հյուսիսային և հարավային ափերը թեքվում են դեպի Բոստոն նավահանգստի մուտքը, որտեղ դրանք իրարից գտնվում են մոտ հինգ մղոն հեռավորության վրա։ Եռանկյունի հիմքից մինչև Բոստոնի նավահանգիստը խորությունը կազմում է մոտ 21 մղոն (34 կմ)։ Գետի արևմտյան մասը գտնվում է Բոստոն քաղաքում։
Մասաչուսեթս նահանգի հյուսիսային ափը քարքարոտ և անկանոն է, բայց հարավային ափը ցածր է, ճահճոտ և ավազոտ։ Ափերի երկայնքով կան մի շարք հրվանդաններ, իսկ ափերից դուրս` կղզիներ, հատկապես Բոստոնի նավահանգստի մուտքի մոտ։ Հիմնական մուտքերը հետևյալն են. հյուսիսային ափին՝ Գլյուստերի նավահանգիստը, Նահանթ ծոցը, Սալեմ Հարբորը, Մարբլհեդ նավահանգիստը և Լին նավահանգիստը, իսկ արևմուտքում՝ Բոստոնի նավահանգիստը, Դորչեստերի և Քվինսի ծոցերը (երկուսն էլ ժամանակին հանդիսացել են Արտաքին Բոստոնի նավահանգստի մի մասը), իսկ հարավային ափին՝ Հինգհամ ծոցը։ Մասաչուսեթս նահանգը ինքնին Մայն ծոցի մի մասն է, որը տարածվում է Նովա Շոտլանդիայի հարավից մինչև Քեյփ Քոդ ծոցը։ Քեյփ Քոդ ծոցը երբեմն համարվում է Մասաչուսեթս նահանգի մաս։ Այս բացատրության ներքո «Մասաչուսեթս ծոց» անվանումը նշում է օվկիանոսի ամբողջ ուղղանկյուն տարածքը Քեյփ Էննի և Քեյփ Քոդի միջև։


== Մասաչուսեթսի ծոցի ղեկավարում ==
Մասաչուսեթս նահանգի ծովափնյա խորքում գտնվող ջրի հեռացման վայրն օգտագործվել է օվկիանոսի աղբահանության համար՝ զինամթերքին, ցրված նյութերին, քարե և շինարարական բեկորներին և խորտակված անոթներին տնօրինելու համար։ 1919–1970-ական թվականների միջև ընկած ժամանակահատվածում թափվեցին քիմիական պատերազմի զինամթերքներ, իսկ Երկրորդ աշխարհամարտից հետո հարյուր հազարավոր տոննա ավելցուկային հրետանի և զինամթերք, որոնք ափին զինամթերքների մեծամասնությունն են կազմում։ Նրանց մեծ մասը իներտ «UXO»-ն է, բայց երբեմն նրանք ապրում են։ Ձկնորսները ականակիրներ են բերել Մասաչուսեթս նահանգի Փրովինսթաուն քաղաք։


== Ծանոթագրություններ ==


== Արտաքին հղումներ ==
 «Massachusetts Bay»։ Collier's New Encyclopedia։ 1921
Կրիտինիա

Կրիտինիա (հուն․՝ Κρητηνία), գյուղ Հունաստանի ծայր արևելքում՝ Հարավային Եգեյան կղզիների կազմի մեջ մտնող Հռոդոս կղզու վրա։
Ըստ 2011 թվականի մարդահամարի տվյալների՝ Կրիտինիա գյուղի բնակչությունը կազմում է 503 մարդ։


== Պատմություն ==
Գյուղը երբեմն կոչվում է նաև Նոր Կրետե, քանի որ այն հիմնադրվել է Կրետե կղզու գաղթականների կողմից, ովքեր հեռացել են հայրենի կղզուց թուրքական տիրապետության շրջանում։ Բյուզանդական կայսրության գերիշխանության տարիներին նստավայրը տեղափոխվել է լեռնային շրջաններ՝ անվտանգության նկատառումներից ելնելով։
1658 թվականին Վենետիկի հանրապետության դուքս Ֆրանցիսկո Մորոսինին փորձել է գրավել Հռոդոս կղզին և ռազմախուժել է Կրիտինիա, սակայն վեետիկյան բանակը պարտություն է կրել։
Կրիտինիայի գլխավոր պաշտպանական ամրությունը համարվում է Կաստելլոս (հուն․՝ Κάστελλος) ամրոցը, որը կառուցվել է 1472 թվականին՝ գյուղի բնակիչներին օսմանյան հարձակումներից պաշտպանելու համար։ Մինչև Դոդեկանեսյան կղզիների ազատագրումը գյուղը կոչվել է Կաստելլոս, ինչը նշանակում է ամրոց։


== Աշխարհագրություն ==
Կրիտինիան գտնվում է Հռոդոս կղզու արևմտյան ափին։ Այն տեղակայված է կղզու կենտրոնական քաղաքից՝ Հռոդոսից 51 կմ հեռավորության վրա, ընդ որում հեռավորությունը Կրիտինիայից Հռոդոսի միջազգային օդանավակայան կազմում է 35 կմ։
Կրիտինիա բնակավայրի ափերը ողողում են Եգեյան ծովի ջրերը։ Կրիտինիան ունի լողափ և փոքր նավահանգիստ, որն իրականացնում է լաստանավային ծառայություններ։


== Ծանոթագրություններ ==
Անատոքսին

Անատոքսին (լատ.՝ Anatoxinum), տոքսոիդ, տոքսինի ոչ վտանգավոր ածանցյալ, որը պահպանում է նրա հակածինային և իմունածինային հատկությունները։


== Ստացում ==
Անատոքսին ստանում են տոքսինը 37 °C–ից 40 °C-ում ֆորմալինով վնասազերծելով։ Առաջին անգամ ստացել է ֆրանսիացի Գ. Ռամոնը, 1923 թվականին։


== Բժշկություն մեջ ==
Բժշկության մեջ կիրառում են դիզենտերիայի, փայտացման, գազային գանգրենայի հարուցիչներից և օձերի թույնից ստացված անատոքսին։ Անատոքսինի ներարկումը օրգաններում առաջացնում է ակտիվ, արհեստական, հակատոքսինային իմունիտետ։


== Ծանոթագրություններ ==


== Արտաքին հղումներ ==
Vacunas.net: Guía práctica de vacunaciones – (5)Vacunas Archived 2007-12-21 at the Wayback Machine.
MedlinePlus: Información general sobre vacunas
PuntoAmbiental.com: Anatoxina
Արմեն Դանիելյան (այլ կիրառումներ)

Արմեն Դանիելյան անուն-ազգանունը կարող է վերաբերել հետևյալ անձանց.

Արմեն Սերյոժայի Դանիելյան - ՀՀ պետական և քաղաքական գործիչ, 2008-2013 թթ. ՀՀ գլխավոր դատախազի տեղակալ, Արդարադատության երրորդ դասի պետական խորհրդական։
Արմեն Արամի Դանիելյան - իրավաբան, Արաբկիր և Քանաքեռ-Զեյթուն վարչական շրջանների ընդհանուր իրավասության առաջին ատյանի դատարանի նախագահ։
Վեդերնիկովսկի

Վեդերնիկովսկի (ռուս.՝ Ведерниковский, բաշկիրերեն՝ Ведерниковка), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կիվիսիլի

Կիվիսիլի (հուն․՝ Κιβισίλι), գյուղ Կիպրոսի Հանրապետության Լառնակայի շրջանում։ Տեղակայված է Ալեթրիկո գյուղից 2 կմ դեպի հարավ։


== Բնակչություն ==
Մինչ 1974 թվականը, գյուղը բնակեցված է եղել թուրք կիպրացիներով։ Ըստ 2011 թվականի տվյալների Կիվիսիլի գյուղի բնակչությունը կազմում է 387 մարդ, մեծամասնությունը հույն կիպրացիներ են։


== Ծանոթագրություններ ==
Եղեգների անտառ

«Եղեգների անտառ» (լատիշ․՝ Meldru mežs), 1971 թվականի խորհրդային գեղարվեստական ֆիլմ, որը նկարահանել է ռեժիսոր Էրիկ Լացիսը Էգոնս Լիվսի սցենարով Ռիգայի կինոստուդիա։


== Սյուժե ==
«Ալբատրոս» կոլտնտեսական փոքր ձկնորսական նավը ձմեռային վատ եղանակի պայմաններում մի քանի տեղից վնասվել է և ջրասույզ եղել ափի մոտ։ Թիմի չորս հոգուց փրկվել է միայն ձկնորս Ստեպսը, որը համարձակվել է ցատկել սառցե ջրի մեջ։ Առաջացած թյուրիմացության արդյունքում ընկերները նրան կասկածում են փոքրոգության մեջ։ Իրավիճակը խորանում է նրանով, որ նա ինքն էլ իրեն մեղավոր է համարում։ Կնոջ հեռանալուց հետո Ստեպսը մեկնում է Ռիգա՝ ապրելով պատահական վաստակած գումարով։ Որոշ ժամանակ անց ջրասուզակները կրկին ուսումնասիրում են վթարի վայրը և գտնում մահացած ձկնորսների մարմինները, ինչը թույլ է տալիս Ստեպսի վրայից հանել բոլոր մեղադրանքները։


== Դերերում ==
Ուլդիս Պուցիտիս – Ստեպս
Օլգա Դրեգե – Էրիկա
Ուլդիս Դումպիս – Ալբինս
Աուսմա Կանտանե – Յանինա
Մայրիտա Կրումինա – Ուրսուլա
Ուլդիս Լիելդիջս – Լաուվա
Լիգա Լիեպինյա – Ֆաննի
Կարլիս Սեբրիս – Նորդ
Էդուարդ Պավուլս – Պուսստաբս
Էդգարս Լիեպինշ – Կվելդե
Անտրա Լիեդսկալնինյա – Աննա
Օսվալդ Բերզինշ – Առնոլդ
Առնոլդ Կալնինշ – Անցիս
Էգոնս Մայսակս – Գունդարս
Հելենա Ռոմանովա – Պուսստաբսի կինը


== Նկարահանող խումբ ==
Սցենարի հեղինակ՝ Էգոնս Լիվս
Բեմադրող ռեժիսոր՝ Էրիկ Լացիս
Բեմադրող օպերատոր՝ Գիդո Սկուլտե
Կոմպոզիտոր՝ Ադոլֆ Սկուլտե
Բեմադրող նկարիչ՝ Ուլդիս Պաուզերս


== Ծանոթագրություններ ==


== Արտաքին հղումներ ==
Ֆիլմի մասին Ռիգայի կինոստուդիայի կայքում
Ղարափուղար

Ղարափուղար, գյուղ Արևմտյան Հայաստանում, Խարբերդի վիլայեթի Չարսանջակի գավառակում։


== Պատմություն ==
Ղարափուղարի հայերը տեղահանվել են 1915 թվականի Մեծ Եղեռնի ժամանակ։ Նրանց մեծ մասը զոհվել է բռնագաղթի ճանապարհին։ Փրկվածները բնակություն են հաստատել տարբեր երկրներում։


== Բնակչություն ==
1872-1873 թվականներին ուներ 7 տուն հայ և 2 տուն թուրք, 1893 թվականին՝ 8 տուն հայ և 3 տուն թուրք, իսկ 1914 թվականին՝ 17 տուն հայ բնակիչ։


== Տնտեսություն ==
Բնակիչները զբաղվում էին երկրագործությամբ և անասնապահությամբ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Սուելի

Սուելի (իտալ. Suelli), կոմունա Իտալիայում, գտնվում է Սարդինիա մարզի Կալիարի գավառում։
Բնակչությունը 1171 մարդ՝ (2008 թ.), բնակչության խտությունը 61 մարդ /կմ ²։ Տարածքը զբաղեցնում է 19 կմ²։ Փոստային հասցե՝ 9040, հեռախոսային կոդ՝ 070:


== Ժողովրդագրություն ==
Բնակչություն դինամիկան։


== Կոմունայի վարչակազմ ==
Հեռախոս՝ 070 988015


== Հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Գազազյան

Գազազյան, հայկական ազգանուն։


== Ազգանունը կրողներ ==
Արշակ Գազազյան, բժիշկ, դեղագործ։
Արշավիր Վարդանի Գազազյան (1957), լրագրող։
Զարեհ Խաչիկի Գազազյան (1883-?), խմբագիր։
Էմանուել Գազազյան (1953), նկարիչ, քանդակագործ։
Լևոն Գազազյան (1898-?), նկարիչ։
Խաչիկ Երվանդի Գազազյան (1920-1979), կինոդերասան։
Նուպար Գազազյան (20-րդ դար), ֆրանսահայ գործիչ։
Տիգրան Գազազյան
Տիգրան Կ. Գազազյան (19-րդ դար-?), գրող։
Տիգրան Ս. Գազազյան (20-րդ դար), գրող։


== Ծանոթագրություններ ==
Ալավերդոբա

Ալավերդոբա  (վրաց.՝ ალავერდობა), Վրաստանի եկեղեցական տոներից մեկը։ Այն սկիզբ է առել դեռևս 6-րդ դարում և հասել մեր օրեր։
Տոնակատարությունը նվիրված է Ալավերդոբայի Հովսեպ եպիսկոպոսին, ով հիմնադրել է Ալավերդոբայում մի քանի վանքերից մեկը։ Ներկայումս իր կառուցած վանքը գտնվում է Արևելյան Վրաստանում։ Ինչպես նաև տոնը կապված է նաև բերքատվության հետ։
Տոնը նշվում է ամեն տարի սեպտեմբերի 28-ին և տևում է երեք շաբաթ։ Տոնի ժամանակ, Վրաստանի տարբեր մարզերից, քաղաքներից և գյուղերից մարդիկ այցելության են գալիս Ալավերդոբայում գտնվող վանքը։ Տոնակատարության ժամանակ մորթում և զոհաբերում են կենդանիներ։


== Արտաքին հղումներ ==
Rol Ru 2004 թվականի սեպտեմբերի 28, Վրաստանում նշում են «Ալավերդոբա» եկեղեցական տոնը
Գիտությունների թեկնածու

Գիտությունների թեկնածու, առաջին կարգի գիտական աստիճան (վերջինը՝ գիտությունների դոկտոր) նախկին ԽՍՀՄ-ում, Ռուսաստանում և ԱՊՀ-ի մի շարք երկրներում։
Համապատասխանում է Գերմանիայում (Doctor) և Ֆրանսիայում (Docteur) դոկտորի աստիճանին։ Իսկ Գերմանիայի «Habilitation» ակադեմիկական որակավորումը համապատասխանում է Ռուսաստանի «գիտությունների դոկտոր» աստիճանին։
Ռուսաստանի ԲՈՒՀ-երում թեկնածուական աստիճանը անհրաժեշտ պայմաններից մեկն է՝ դոցենտի (որոշ դեպքերում նաև պրոֆեսորի) կոչմանն արժանանալու մրցույթին մասնակցելու համար։
ՅՈՒՆԵՍԿՕ-ի՝ կրթության միջազգային ստանդարտ դասակարգման 262 պարբերության համաձայն՝ գիտությունների թեկնածուի աստիճանը հավասարեցվում է փիլիսոփայության դոկտորի աստիճանին (որը տարածված է կրթության արևմտյան համակարգ ունեցող երկրներում) և հնարավորություն է տալիս զբաղեցնել համալսարանի դոցենտի կոչմանը համապատասխանող պաշտոններ։


== Հղումներ ==
Գիտական կոչումների վերաբերյալ (Ռուսաստանի կրթության և գիտության նախարարություն) Archived 2013-12-29 at the Wayback Machine. (ռուս.)
ՂԷԱ Մարիամ

Մարիամ կամ ՂԷԱ Մարիամ (անգլ.՝ GHEA Mariam) բոլոր ոճերով հայկական, լատինական, կիրիլյան և հունական այբուբենների բոլոր անհրաժեշտ գրանաշանները, այդ թվում՝ այբուբենների լրակազմը, կետադրական նշանները, թվանշաններն ու մաթեմատիկական գործողությունների հիմնական նշանները պարունակող Յունիկոդ տառատեսակ։ Տառատեսակում առկա են բոլոր 4 ոճերը՝ սովորական, թեք, թավ և թավ թեք։ Տառատեսակի բոլոր ոճերը պարունակում են նշված այբբենական համակարգերի անհրաժեշտ կցագրերը։ Տառատեսակով ներկայացված տեքստերն ընթեռնելի են թե էկրանից, թե տպագրված վիճակում, և հայերեն առոգանական նշանները տեղադրվում են համապատասխան ձայնավորի վրա։
Տառատեսակը նախագծվել է Էդիկ Ղաբուղյան կողմից, հետագայում Հայաստանի կառավարության կողմից հաստատվել է Հայաստանի պետական պաշտոնական փաստաթղթաշրջանառությունում պարտադիր կիրառման համար, հանդիսանում է Հայաստանի սեփականությունն ու անարգել կարող է ֆիզիկական ու իրավաբանական անձանց կողմից կիրառվել էլեկտրոնային տեղեկատվական հաղորդակցման համակարգերում։


== Պատմություն ==
Տառատեսակը ստեղծվել է Էդիկ Ղաբուզյանի կողմից 2008 թվականին։ Նույն թվականին ներկայացվել է «Գրանշան» ոչ լատինական տառատեսակների միջազգային մրցույթին և արժանացել առաջին կարգի մրցանակի ծայրատներով հայկական շարվածքային տառատեսակների անվանակարգում։ 2010 թվականի սեպտեմբերի 24֊ին Հայաստանի կառավարության N 1259֊Ն որոշմամբ դարձել է Հայաստանի պետական պաշտոնական փաստաթղթաշրջանառությունում պարտադիր կիրառման համար նախատեսված տառատեսակ։ Այն նաև միևնույն որոշմամբ դարձել է Հայաստանի սեփականություն և անարգել կարող է ֆիզիկական ու իրավաբանական անձանց կողմից կիրառվել էլեկտրոնային տեղեկատվական հաղորդակցման համակարգերում։


== Յունիկոդի ընդգրկում ==
Տառատեսակը պարունակում է հայկական, լատինական, կիրիլյան և հունական գրերի բոլոր գրանաշաններն, ներառյալ՝ այբուբենների լրակազմը, կետադրական նշանները, թվանշաններն ու մաթեմատիկական գործողությունների հիմնական նշանները։ Տառատեսակում իրականացված են կետաշտկում (անգլ.՝ Hinting) և ծոցավորում (անգլ.՝ Kerning), որոնց շնորհիվ տառատեսակով ներկայացված տեքստերն ընթեռնելի են թե էկրանից, թե տպագրված վիճակում, և հայերեն առոգանական նշանները տեղադրվում են համապատասխան ձայնավորի վրա։


== Ոճեր ==
Տառատեսակում առկա են բոլոր 4 ոճերը՝ սովորական, թեք, թավ և թավ թեք (անգլ.՝ Regular, Italic, Bold կամ Bold italic)։ Տառատեսակի բոլոր ոճերը պարունակում են հայկական, լատինական, կիրիլյան, հունական գրերի անհրաժեշտ կցագրերը։

Տառատեսակը կիրառելի է ինչպես Վինդոուզով այնպես էլ Լինուքսով և Մաք ՕԷս օպերացիոն համակարգերում։


== Տես նաև ==
ՂԷԱ Գրապալատ
Արիան ԱՄՅու
DejaVu տառատեսակներ
Հայերեն տառատեսակներ
Յունիկոդ


== Ծանոթագրություններ ==